《解雨送神曲 其二》
宋代·李常

触石兮山巅，倏四骛兮天边。惊霆怒兮电炽，翻河汉兮绳悬。

黍离离兮发嘉，穗垄高下兮水潺湲。欢吾人兮拜贶，请奉事兮无有穷年。

作者简介：（1027—1090）宋南康军建昌人，字公择。仁宗皇祐进士。神宗即位，除秘阁校理，右正言、同管勾国子监。力诋熙宁新法，免校理，通判滑州。后历知鄂湖齐等州、淮南西路提点刑狱、太常少卿。哲宗时进户部尚书。以反对车盖亭诗案穷治蔡确事，出知邓州，徙成都，至陕暴卒。少读书于庐山白石庵僧舍，仕则藏书山中，凡九千余卷，号“李氏山房”。有文集及《元祐会计录》等。